VS001260
Datum: 1996-08-01T02:00:00.000+02:00
datum_sodbe_i_stopnje: 2001-02-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - poškodbe kože in njihove posledice
fischer: hudi primeri
odskodnina: 8300000 SIT
opombe: II Ips 581/2002. Revizija tožeče stranke je bila zavržena glede dela zamudnih obresti, v ostalem je bilo reviziji tožeče stranke delno ugodeno, odškodnina za ZŽA je bila z 2.500.000 SIT zvišana na 3.500.000 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Steklar.

## Škodni dogodek

Prometna nesreča - kot voznika kolesa z motorjem ga je zbil nasproti vozeči avto.

## Poškodba

Dvoetažni prelom desne stegnenice, zlom levega acetabuluma, poškodba levega bedernega živca lažje stopnje, udarninsko razpočna rana na čelu, levi obrvi, bradi, vratu, levi podlakti, desni goleni, palcu desnega stopala, globoke odrgnine v predelu desnega kolena.

## Telesne bolečine

3500000 SIT Lažje bolečine bo trpel tudi v bodoče ob obremenitvah nog, z leti pa se bodo bolečine intenzivirale v poškodovanem levem kolku.

#### Hospitalizacija

50 dni; 4 operacije v splošni anesteziji; kirurška oskrba številnih ran v lokalni anesteziji; pričakuje se še ena operacija zaradi odstranitve osteosintetskega materiala.

#### Ambulantno zdravljenje

Številni kontrolni pregledi.

#### Rehabilitacija

Zdravilišče 14 dni; vsakodnevne vaje za krepitev mišic.

#### Nevšečnosti med zdravljenjem

Transfuzija, številna zdravila; RTG slikanja; 2 meseca in pol invalidski voziček; 9 mesecev bergle.

## Strah

500000 SIT Hud primarni strah ob trčenju z nasproti vozečim avtomobilom, nato pa strah pred številnimi operativnimi posegi in za izid dolgotrajnega zdravljenja.

## Zmanjšanje življenjske aktivnosti

3500000 SIT 25-odstotno ZŽA. Omejena notranja rotacija poškodovanega levega kolka. Nepravilno zaraščen zlom desne stegnenice je povzročal hiperekstenzijo desnega kolena, ki je trajala dve leti, ko je uspela korekturna operacija. Posledice poškodbe tožnika omejujejo pri vsakodnevni daljši hoji, hoji po brežinah, vzpenjanju na višine, poklekanju, počepanju, določenih rekreativnih športih itd. Tožnik je invalid III. kategorije in svojega dela steklarja ne more več opravljati, zato je sedaj na prekvalifikaciji za elektronika. Opustil je drsanje, smučanje in hojo v hribe, tudi z gasilstvom se ne ukvarja več.

## Skaženost

800000 SIT Ima brazgotine na čelu, bradi, vratu, levem komolcu, levi podlakti, pod desnim kolenom, na spodnjem delu desne goleni, palcu desne noge, ki so posledica globokih odrgnin in udarno razpočnih ran, pa tudi postoperativni brazgotini na desnem stegnu.

---

ZOR člen 200, 203